Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: Közösségek és azok tagállamai között társulás létesítéséről szóló, Brüsszelben, 1991. december 16-án aláírt Európai Megállapodás tárgykörében, a Megállapodást kihirdető 1994. évi I. törvény 3. §-ával összhangban az Európai
Paragraph Index: 139

6. Feladat — Záró Jelentés Az összes megállapítást és ajánlást magyarázó Záró Jelentés elkészítése. A Vállalkozónak meg kell határoznia az amerikai beszerzési forrásokat az Adományozottnak és a TDA-nak a II. Melléklet I) Záradéka szerint benyújtandó Záró Jelentésében. II. Melléklet TDA Kötelező Szerződési Záradékok A) A TDA Kötelező Záradékok és útmutatók A jelen szerződés szerződő felei elismerik, hogy ezt a szerződést egészben vagy részben az Amerikai Egyesült Államok Kereskedelmi és Fejlesztési Ügynöksége (TDA) finanszírozza a TDA-n keresztül eljáró Amerikai Egyesült Államok Kormánya, valamint a Belügyminisztérium útján („Ügyfélen”) eljáró Magyarország Kormánya között létrejött Adományozási Megállapodás alapján. Az Ügyfél a magyarországi („Fogadó Ország”) országos informatikai hálózati projekt („Projekt”) céljára egy megvalósíthatósági tanulmány („Tanulmány”) elkészítésére kiválasztotta ……………-ot („Vállalkozó”). A jelen szerződés bármilyen más rendelkezésétől függetlenül, az alábbi TDA kötelező szerződési záradékok irányadók. A TDA Adomány pénzeszközeiből részben vagy egészben finanszírozott, a Vállalkozó által megkötött minden alvállalkozói szerződésnek tartalmaznia kell ezeket a TDA kötelező szerződési záradékokat, kivéve a B)(1), G), H), I) és J) Záradékot. Ezenkívül, amennyiben az Adományozási Megállapodás és az annak alapján megkötött bármilyen szerződés vagy alvállalkozói szerződés között eltérések mutatkoznak, az Adományozási Megállapodás az irányadó. B) TDA, mint finanszírozó

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes